**2. óra**

**A kezdetek**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1., 2. a, 2.b, 3. a, 3. b,3. c, 3. d, 4., 5. a, 5. b, 9.,10., 12.,  az első fejezet részekre osztása | *Egyszerűbb* | *Nehezebb* | *Egyszerűbb* | *Nehezebb* |
| 2. c, 8., 13. a, 13. b |  | 7.  olvasni: 1. fejezet 1–3. részét | 6., 11. a, 11. b |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat/ok továbbgondolása |
| **🙕** | abban az esetben alkalmazzuk, ha egy feladat kapcsán több tevékenységet is felajánlunk |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
| **11/2. c**  **🡪** | * Házi feladat előkészítése | * A feladat elvégzése után beszéljétek meg, hogy házi feladatként hozzanak be a gyerekek egy olyan könyvet, aminek a borítója nagy hatást gyakorolt rájuk. * A következő órán adják körbe a behozott könyvet, mialatt a tulajdonosuk beszámol arról, hogy miért volt rá nagy hatással a könyv borítója. |  |  |  |
| **12/4.**  **🡪** |  | * A feladat elvégzése után beszélgessetek a gyerekekkel az alábbi kérdésekről: * Ha írnál egy regényt, akkor kinek címeznéd az ajánlást? * Miért lennél neki hálás? Ki és hogyan segítheti egy író munkáját? | frontális munka |  |  |
| **13/9.**  **🡪** | * Együttműködési készség fejlesztése szerepjátékkal * Szóbeli szövegalkotás fejlesztése párbeszédek rögtönzésével | * Szerepjáték – Látogatás a könyvtárban * Alkossatok párokat! * Minden pár kap 1-1 szituációt, osszátok fel egymás között a szerepeket! * Beszéljétek meg, hogy hogyan adnátok elő, majd próbáljátok el a jelenetet! Öt perc áll a rendelkezésetekre.   ***1. jelenet:***  Két barát túl hangosan beszélget a könyvtárban. A könyvtáros odamegy hozzájuk, és csendre inti őket.  **Kérdés:** Miért fontos, hogy a könyvtárban ne hangoskodjunk?  ***2. jelenet:***  Egy ember telefonálni kezd a könyvtárban. A könyvtáros udvariasan megkéri, hogy fejezze be a beszélgetést.  **Kérdés:** Szerintetek milyen íratlan illemszabályokat kell betartani a könyvtárban, hogy senkit ne zavarjunk az olvasásban, tanulásban, munkában?  ***3. jelenet:***  Egy ember a tízóraiját készül elfogyasztani a könyvtárban, a könyvtáros kedvesen figyelmezteti, hogy tilos enni a könyvtár területén.  **Kérdés:** Vajon ez miért lehet fontos szabály?  ***4. jelenet***  Egy édesanya arra kéri a könyvtárost, hogy ajánljon olvasnivalót 6 éves kislánya számára, mert ő nem tud dönteni.  Kérdés: Szerinted milyen szempontokat vesz figyelembe egy könyvtáros, amikor valakinek könyvet ajánl?  ***5. jelenet***  Egy 4. osztályos gyerek C. S. Lewis Az oroszlán, a boszorkány és a ruhásszekrény című regényét szeretné kikölcsönözni, de sehol nem találja, ezért segítséget kér a könyvtárostól.  **Kérdés:** Mi lehet az oka annak, ha nem találunk egy könyvet a könyvtárban?   * Foglaljátok össze a kulturált könyvtárhasználattal kapcsolatos szabályokat! * A gyerekek készítsenek figyelemfelhívó plakátokat vagy egyes cselekedeteket tiltó piktogramokat a könyvtár falára, hogy emlékeztessék a könyvtárlátogatókat ezekre a szabályokra. * Az elkészült alkotásokból rendezzetek kiállítást az iskola könyvtárában! | páros munka  frontális munka | papíron, nyomtatott formában a jelenetek |  |